**UNIVERZITET CRNE GORE**

**NAUČNI ODBOR SENATA**

Na sjednici održanoj 24.12.2021. godine, Naučni odbor analizirajući kvalitet naučno-istraživačke djelatnosti na Univerzitetu Crne Gore, kategorizaciju naučnih publikacija, te kriterijume za izbore u akademska zvanja i kriterijume za nagrađivanje zaposlenih za posebne doprinose donio je sljedeći

**ZAKLJUČAK**

1. U skladu sa već ustaljenom višegodišnjom praksom neće se razmatrati publikacije u časopisima koji se nalaze na listi predatorskih časopisa, za zadovoljenje minimalnih kriterijuma za izbor u zvanje, čak i u slučaju kada se nalaze na nekoj od SCI, SCIE, SSCI ili A&HCI liste.

2. Za izbor u akademska i naučna zvanja, kao i za nagrađivanje zaposlenih, neće se uzimati u obzir publikacije koje nemaju formu odnosno strukturu originalnih naučnо-istraživačkih radova. Originalni naučno-istraživački rad (publikacija) zasnovan je na opsežnoj istraživačkoj analizi kroz koju su, primjenom opisanih naučnih metoda, generisani rezultati originalnog istraživanja. Najčešće korišćena struktura originalnog istraživačkog rada uključuje sljedeće sekcije: Uvod, Metode, Rezultati i Diskusija (IMRaD struktura – Introduction, Methods, Results and Discussion), odnosno bilo koju sličnu ili ekvivalentnu strukturu.

Radovi koji imaju formu kratkih izvještaja, informativnih saopštenja ili prikaza, odnosno sve publikacije koje nemaju prethodno opisanu formu originalnog naučnog rada, bez obzira što su objavljene od strane izdavača koji su indeksirani na SCI, SCIE, SSCI, AHCI listama ili renomiranim izdavačima sa spiska koje je utvrdio Senat UCG, neće biti uračunati za zadovoljenje minimalnih kriterijuma prilikom izbora u akademska i naučna zvanja.

Svakako, ovakav vid doprinosa može biti dio klasifikacione bibliografije u smislu prikaza u okviru kompletnog naučnog opusa kandidata.

3. Naučni odbor će inicijalno razmatrati i radove koji u trenutku konkursa imaju dodijeljen doi broj ili pečatiranu potvrdu časopisa o blagovremenom objavljivanju rada.